Komisjoni määrus (EÜ) nr 95/2002,

18. jaanuar 2002,

millega muudetakse määrust (EMÜ) nr 2670/81, milles sätestatakse üksikasjalikud rakenduseeskirjad kvooti ületava suhkrutoodangu kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 19. juuni 2001. aasta määrust (EÜ) nr 1260/2001 suhkrusektori turgude ühise korralduse kohta, [1] eriti selle artikli 13 lõiget 3,

ning arvestades järgmist:

(1) Nõukogu 28. juuni 2001. aasta määrusega (EÜ) nr 1453/2001 (millega kehtestatakse Assooride ja Madeira heaks teatavate põllumajandussaaduste ja -toodete suhtes erimeetmed ning tunnistatakse kehtetuks määrus (EMÜ) nr 1600/92 (Poseima)) [2] ja nõukogu 28. juuni 2001. aasta määrusega (EÜ) nr 1454/2001 (millega kehtestatakse Kanaari saarte heaks teatavate põllumajandussaaduste ja -toodete suhtes erimeetmed ning tunnistatakse kehtetuks määrus (EMÜ) nr 1601/92 (Poseican)) [3] nähakse ette uus kord kõnealuste piirkondade kõrvalisusest, saarelisest asendist ja äärepoolseimast asukohast tingitud probleemide lahendamiseks.

(2) Nõukogu määrustega (EÜ) nr 1452/2001, [4] (EÜ) nr 1453/2001 ja (EÜ) nr 1454/2001 kehtestatud äärepoolseimate piirkondade tarnimise erikorra üksikasjalike rakenduseeskirjadega, mis on sätestatud komisjoni määruses (EÜ) nr 20/2002, [5] nähakse muu hulgas ette ülejäänud ühenduses tavapäraseid kaubavooge käsitlevate erisätete kohaldamise jätkamine, eelkõige valge C-suhkru ja C-toorsuhkru tarnete puhul määruse (EÜ) nr 1260/2001 artiklis 13 määratletud tähenduses; selleks et tagada, et käesoleva määruse ja määruse (EÜ) nr 1260/2001 kohaldamisaeg oleks sama, tuleks täpsustada, et komisjoni 14. septembri 1981. aasta määruse (EÜ) nr 2670/81 (milles sätestatakse üksikasjalikud rakenduseeskirjad kvooti ületava suhkrutoodangu kohta, [6] viimati muudetud määrusega (EÜ) nr 1148/98 [7]) artikli 1 lõike 1a erisätteid kohaldatakse määruse (EÜ) nr 1260/2001 artikli 10 lõikes 1 sätestatud ajavahemikul.

(3) Käesoleva määrusega ettenähtud meetmed on kooskõlas suhkruturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 2670/81 artikli 1 lõike 1a tekst asendatakse järgmisega:

"1a. Olenemata lõike 1 punktidest a, b ja d käsitatakse nõukogu määruse (EÜ) nr 1260/2001 [8] artikli 10 lõikes 1 osutatud ajavahemiku jooksul C-suhkrut, mis imporditakse Kanaari saartele või Madeirale CN-koodi 1701 alla kuuluva valge suhkruna või Assooridele CN-koodi 17011210 alla kuuluva toorsuhkruna vastavalt nõukogu määruse (EÜ) nr 1453/2001 [9] artiklis 3 või nõukogu määruse (EÜ) nr 1454/2001 [10] artiklis 3 ettenähtud impordimaksust vabastamise kavale, kui kolmandasse riiki eksporditud toodet määruse (EÜ) nr 1260/2001 artikli 13 lõikes 1 määratletud tähenduses ja kui kõnealusest kolmandast riigist pärinevat toodet kõnealuse kava kohaldamisel."

Artikkel 2

Käesolev määrus jõustub järgmisel päeval pärast selle avaldamist Euroopa Ühenduste Teatajas.

Käesolevat määrust kohaldatakse alates 1. jaanuarist 2002.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 18. jaanuar 2002

Komisjoni nimel

komisjoni liige

Franz Fischler

[1] EÜT L 178, 30.6.2001, lk 1.

[2] EÜT L 198, 21.7.2001, lk 26.

[3] EÜT L 198, 21.7.2001, lk 45.

[4] EÜT L 198, 21.7.2001, lk 11.

[5] EÜT L 8, 11.1.2002, lk 1.

[6] EÜT L 262, 16.9.1981, lk 14.

[7] EÜT L 159, 3.6.1998, lk 38.

[8] EÜT L 178, 30.6.2001, lk 1.

[9] EÜT L 198, 21.7.2001, lk 26.

[10] EÜT L 198, 21.7.2001, lk 45.

--------------------------------------------------